b'\n_START_ARTICLE_\nRollo\n_START_SECTION_\nNumismatic\xc4\x83\n_START_PARAGRAPH_\nRollo sau Rollon este un nume franco-latin, sub care probabil a fost cunoscut \xc3\xaen Fran\xc8\x9ba, unul dintre conduc\xc7\x8etorii vikingilor Hr\xc3\xb3lfr Pietonul. A fost poreclit "pietonul", pentru c\xc4\x83 fiind foarte mare \xc8\x99i greu, nu-l putea transporta niciun cal, \xc8\x99i a fost nevoit \xc3\xaentotdeauna s\xc4\x83 c\xc4\x83l\xc4\x83toreasc\xc4\x83 pe jos.\n_START_SECTION_\nOrigine\n_START_PARAGRAPH_\nRollo s-a n\xc7\x8escut \xc3\xaentr-o cunoscut\xc7\x8e familie danez\xc7\x8e, \xc3\xaens\xc7\x8e a fost nevoit s\xc7\x8e fug\xc7\x8e din patrie dup\xc7\x8e ce tat\xc7\x8el s\xc7\x8eu a fost ucis. \xc3\xaens\xc7\x8e Saga povestesc despre r\xc7\x8ed\xc7\x8ecinile norvegiene ale primului conduc\xc7\x8etor al Normandiei. Disputa dintre sus\xc8\x9bin\xc4\x83torii teoriilor daneze \xc8\x99i norvegiene, continu\xc7\x8e p\xc3\xaen\xc7\x8e \xc3\xaen prezent._NEWLINE_Conform Saga Orkneyinga (Saga orkneyezilor) scris\xc7\x8e de Snorri Sturluson, tat\xc7\x8el lui Rollo a fost Rognvald Eysteinsson, Jarl de M\xc3\xb8re, o regiune din vestul Norvegiei, dintre ora\xc8\x99ele de ast\xc7\x8ezi Trondheim \xc8\x99i Bergen. \xc3\x8en anul 860, regiunea a fost cucerit\xc7\x8e de regele Norvegiei Harald H\xc3\xa5rfagre. Numeroasa nobilime local\xc7\x8e care nu a recunoscut o singur\xc4\x83 conducere sub Harald, s-a gr\xc7\x8ebit spre vest \xc8\x99i sud, unde f\xc7\x8ecea raiduri pe coastele Marii Britanii, Irlandei, Europei Vestice \xc8\x99i coloniz\xc3\xa2nd noi teritorii, de unde ataca apoi coasta sco\xc8\x9bian\xc4\x83, irlandez\xc4\x83 \xc8\x99i norvegian\xc4\x83. Rongvald a trecut de partea lui Harald._NEWLINE_Imposibil s\xc4\x83 mai \xc3\xaendure raidurile vikingilor, Harald a adunat o armat\xc4\x83 \xc8\x99i a plecat \xc3\xaentr-o expedi\xc8\x9bie punitiv\xc4\x83 \xc3\xaen vest. Ca urmare a campaniei militare a supus insulele Shetland, Orkney, Hebride \xc8\x99i Insula Man. Cu toate acestea, \xc3\xaen b\xc4\x83t\xc4\x83lie a fost ucis fiul lui Rongnvald, Ivar. Drept compensa\xc8\x9bie, Harald i-a dat lui Rognvald insulele Orkney \xc8\x99i Shetland, unde a fost fondat un principat autonom sub suzeranitatea regelui suprem al Norvegiei. Unul dintre fii lui Rongnvald, Einar a devenit Jarl de Orkney \xc8\x99i fondatorul dinastiei, care a dominat nordul Insulelor Britanice p\xc3\xa2n\xc7\x8e \xc3\xaen secolul al XII-lea. Un alt fiu, Hr\xc3\xb3lfr numit "Pietonul", conduce deta\xc8\x99amente mari de vikingi danezi \xc8\x99i norvegieni, care din anul 886, au \xc3\xaenceput a subjuga \xc8\x99i ataca p\xc4\x83m\xc3\xa2nturile franceze \xc3\xaen regiunile inferioare ale Senei, uneori se deplaseaz\xc4\x83 pe c\xc4\x83i fluviale de unde ajung p\xc3\xa2n\xc7\x8e la Paris.\n_START_SECTION_\nDuce al Normandiei\n_START_PARAGRAPH_\n\xc3\x8en Fran\xc8\x9ba, numele Hr\xc3\xb3lfr era pronun\xc8\x9bat\xc4\x83 ca Rollo. \xc3\x8en 911, regele Carol III cel Simplu, ne mai av\xc3\xa2nd puteri de a lupta cu vikingii, a f\xc4\x83cut o \xc3\xaen\xc8\x9belegere cu Rollon prin care acesta din urm\xc4\x83 a primit un teritoriu de pe coasta Fran\xc8\x9bei cu centrul la Rouen (\xc3\xaen prezent Normandia de Sus), iar \xc3\xaen schimb l-a recunoscut drept st\xc4\x83p\xc3\xa2n pe regele Fran\xc8\x9bei \xc8\x99i s-a convertit la cre\xc8\x99tinism. Acest acord a pus bazele Ducatului Normandiei, care a devenit posesie ereditar\xc4\x83 a urma\xc8\x99ilor s\xc4\x83i. \xc3\x8en timpul domniei sale s-a dovedit a fi un conduc\xc4\x83tor activ \xc8\x99i un legiuitor \xc3\xaen\xc8\x9belept: el ia for\xc8\x9bat pe normanzi la un mod de via\xc8\x9b\xc4\x83 stabil \xc8\x99i a stabilit o justi\xc8\x9bie strict\xc4\x83. Rollo a murit probabil \xc3\xaen anul 931, iar povestirile despre via\xc8\x9ba sa au fost mult timp \xc3\xaempodobite de numeroase saga.'